Nova urbana agenda
Nova urbana agenda je dokument usvojen 20. oktobra 2016. godine u Kitu na konferenciji Ujedinjenih nacija Habitat III o urbanom razvoju i stanovanju. Cilj konferencije Habitat III je ostarivanje Cilja održivog razvoja 11 koji teži ka tome da gradovi do 2030. godine budu održivi, otporni, bezbedni i inkluzivni.

Struktura Nove urbane agende 

Nova urbana agenda ima 175 stavki od kojih su prve dvadeset i dve Deklaracija iz Kita o održivim gradovima i naseljima za sve, dok se preostale stavke odnosne na implementaciju deklaracije i mera i instrumenata za implementaciju.

Deklaracija iz Kita o održivim gradovima i naseljima za sve  

Prvih deset stavki Deklaracije iz Kita se odnose na Konferenciju Habitat III, proces urbanizacije u svetu, osvrt na Milenijumske ciljeve razvoja, prethodne konferencije Habitat I i Habitat II, na ostale konferencije i dokumente Ujedinjenih nacija koji su značajni za Novu urbanu agendu kao što je Samit iz Ria.

Preostali deo deklaracije sadrži viziju, principe i poziv na aktivnosti za implementaciju Nove urbane agende.

Implementacija Nove urbane agende 

Smernice za implementaciju Nove urbane agende se sastoje od pet dolova. Prva tri dela se odnose na komponente održivog razvoja i daju smernice za aktivnosti u oblastima društvenog, privrednog i ekološkog razvoja. Četvrti deo se odnosi na smernice za dobro upravljanje sa akcentom na aktivnostima lokalnog nivoa vlasti. Referentni dokument za četvrti deo koji se odnosi na implementaciju Nove urbane agende su Međunarodne smernice za decentralizaciju i osnovne usluge za sve.. Peti deo se odnosi na korišćenje instrumenta prostornog i urbanističkog planiranja. Referentni dokument za četvrti deo koji se odnosi na implementaciju Nove urbane agende su Međunarodne smernice za urbanističko i prostorno planiranje.

U okviru implementacije se predviđa praćenje i eventualna revizija Nove urbane agende u periodu njenog predviđenog važenja od 2016. do 2036. godine.

Reference 

Prostorno planiranje